《韩祠怀古》
明代·黄在衮

古庙荒台入望迷，孤城辽旷万山西。沉沉晚树连云歇，漠漠寒烟与鹭齐。

沙岸漫蒸溟海气，江峰愁绝远臣栖。沧桑异代犹如此，潦倒何妨一杖藜。

作者简介：黄在衮，字公补，号水南。顺德人。著子，民表甥。明世宗嘉靖三十四年（一五五五）经魁。官缙灵教谕，擢广西贺县知县。清温汝能《粤东诗海》卷二九、清吴道镕《广东文徵作者考》卷四等有传。